
24-TA-860: Informatīvais ziņojums (Jauns)
Par valsts budžeta saistību uzņemšanos Eiropas Savienības “Digitālā Eiropa” līdzfinansētā projekta “SIC Latvia - Latvian Safer Internet Centre VI” īstenošanai

Atzinuma sniedzējs
Finanšu ministrija
Atzinums iesniegts
25.04.2024.
Atzinuma sniegšanas termiņš
26.04.2024.
Saskaņošanas rezultāts
Nesaskaņots
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.
	Informatīvais ziņojums
Informatīvais ziņojums
	Iebildums
Ņemot vērā, ka informatīvā ziņojuma projekta tabulās Nr.1, Nr.2 un Nr.3 norādītās kopsummas neveidojas, saskaitot matemātiski kopā tajās norādītās summas pa pozīcijām un gadiem, nepieciešams precizēt minētās tabulas, kā arī informatīvā ziņojuma projekta attiecīgajos punktos norādītos finansējuma apmērus un nepieciešamības gadījumā arī MK sēdes protokollēmuma projektu.
 
Piedāvātā redakcija
-
	Olga Lasko (FM)

	2.
	Informatīvais ziņojums
Informatīvais ziņojums
	Iebildums
Informatīvā ziņojuma projekta tabulā Nr.3 un 37. un 39.punktā, kā arī MK sēdes protokollēmuma projekta 3.punktā tiek norādīts, ka nepieciešamais finansējuma apmērs no 74.resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” VARAM ir 105 000 euro apmērā un tas būs nepieciešams 2024.gadā un  2025.gadā, kas nesakrīt ar informatīvā ziņojuma projekta 3. tabulā  un 31.punktā norādīto, attiecīgi lūdzam pārskatīt un precizēt informāciju.
    
 
Piedāvātā redakcija
-
	Olga Lasko (FM)

	3.
	MK sēdes protokollēmuma projekts
1. Atļaut Labklājības ministrijai (Bērnu aizsardzības centram) un Vides aizsardzības un reģionālās attīstības ministrijai 2024. un 2025. gadā uzņemties papildu valsts budžeta ilgtermiņa saistības projekta "SIC Latvia – Latvian Safer Internet Centre VI" (turpmāk - projekts) īstenošanai. Eiropas Komisijas līdzfinansējums projekta īstenošanai plānots, indikatīvi, 432 043 euro apmērā.
	Priekšlikums
Lūdzam precizēt MK sēdes protokollēmuma projekta 1.punktu, pēc vārda “īstenošanai” lietojot pieturzīmi, skaitļus un vārdus“, sākot ar 2024.gada 1.jūliju, Eiropas Savienības programmas “Digitālā Eiropa” ietvaros”.
 
Piedāvātā redakcija
-
	Olga Lasko (FM)

	4.
	MK sēdes protokollēmuma projekts
2. Labklājības ministrija normatīvajos aktos noteiktajā kārtībā sagatavos un iesniegs Finanšu ministrijai finanšu līdzekļu pieprasījumu pārdalei no 74. resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” 2024. gadam 10 984 euro apmērā, kā arī iesniegs priekšlikumu par informatīvajā ziņojumā paredzēto finansējumu un priekšfinansējumu 2025. gadam, nepārsniedzot 174 176 euro, attiecīgā likumprojekta par valsts budžetu kārtējam gadam un vidēja termiņa budžeta ietvaru sagatavošanas procesā.
	Priekšlikums
Lūdzam precizēt MK sēdes protokollēmuma projekta 2.punktu, pirms vārda “finansējumu” lietojot vārdus “valsts budžeta” un pirms cipariem “10 984” lietojot vārdu “nepārsniedzot”.
 
Piedāvātā redakcija
-
	Olga Lasko (FM)

	5.
	MK sēdes protokollēmuma projekts
4. Labklājības ministrijai (Bērnu aizsardzības centram) pēc gala maksājuma saņemšanas no biedrības "Latvijas Interneta asociācija" (vadošais partneris) nodrošināt saņemto līdzekļu no valsts budžeta saņemtā finansējuma projektam nepieciešamā priekšfinansējuma apmērā ieskaitīšanu valsts pamatbudžeta ieņēmumos, indikatīvi, 52 903 euro apmērā.
	Priekšlikums
Lūdzam precizēt MK sēdes protokollēmuma projekta 4.punktu, vārdu “saņemto līdzekļu no valsts budžeta saņemtā finansējuma projektam nepieciešamā priekšfinansējuma apmērā ieskaitīšanu valsts pamatbudžeta ieņēmumos” vietā lietojot vārdus “saņemto līdzekļu no valsts budžeta (priekšfinansējuma finansēšanai) ieskaitīšanu valsts pamatbudžeta ieņēmumos”.
 
Piedāvātā redakcija
-
	Olga Lasko (FM)



